CELEX: 32011D0745
Language: lv
Date: 2011-11-11 00:00:00
Title: 2011/745/: Komisijas Lēmums ( 2011. gada 11. novembris ), ar ko groza Lēmumu 2010/2/ES un 2011/278/ES attiecībā uz nozarēm un apakšnozarēm, kurās pastāv būtisks oglekļa dioksīda emisiju pārvirzes risks (izziņots ar dokumenta numuru C(2011) 8017) Dokuments attiecas uz EEZ

17.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 299/9
            
         KOMISIJAS LĒMUMS
   (2011. gada 11. novembris),
   ar ko groza Lēmumu 2010/2/ES un 2011/278/ES attiecībā uz nozarēm un apakšnozarēm, kurās pastāv būtisks oglekļa dioksīda emisiju pārvirzes risks
   (izziņots ar dokumenta numuru C(2011) 8017)
   (Dokuments attiecas uz EEZ)
   (2011/745/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 10.a panta 1. un 13. punktu,
   tā kā:
   
               (1)
            
            
               Komisijas Lēmums 2010/2/ES (2) saskaņā ar Direktīvu 2003/87/EK nosaka to nozaru un apakšnozaru sarakstu, kurās pastāv būtisks oglekļa dioksīda emisiju pārvirzes risks.
            
         
               (2)
            
            
               Ar Komisijas Lēmumu 2011/278/ES (3) visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši Direktīvas 2003/87/EK 10.a pantam.
            
         
               (3)
            
            
               Saskaņā ar Direktīvas 2003/87/EK 10.a panta 13. punkta otro daļu Komisija var katru gadu pievienot nozaru un apakšnozaru sarakstam nozari vai apakšnozari, kurā pastāv būtisks oglekļa dioksīda emisiju pārvirzes risks. Analītiskā ziņojumā ir jāpierāda, ka attiecīgā nozare vai apakšnozare pēc pārmaiņām, kas būtiski ietekmējušas nozares vai apakšnozares darbību, atbilst minētās direktīvas 10.a panta 14. līdz 17. punktā izklāstītajiem kritērijiem.
            
         
               (4)
            
            
               Lai noteiktu nozares vai apakšnozares, kurās pastāv būtisks oglekļa dioksīda emisiju pārvirzes risks, Komisija Savienības mērogā novērtē, cik lielā mērā attiecīgajā nozarē vai apakšnozarē atkarībā no iedalījuma līmeņa ir iespējams vajadzīgo kvotu iegādes tiešās izmaksas un netiešās izmaksas, kas radušās, Direktīvas 2003/87/EK īstenošanas rezultātā paaugstinoties elektroenerģijas cenām, iekļaut galaprodukta cenā, nezaudējot būtisku tirgus daļu iekārtām ārpus Savienības, kas ir mazāk oglekļa efektīvas. Šo vērtējumu pamatā ir oglekļa vidējā cena saskaņā ar Komisijas ietekmes novērtējumu, kas pievienots īstenošanas pasākumu paketei attiecībā uz Savienības mērķiem saistībā ar klimata pārmaiņām un atjaunojamo enerģiju līdz 2020. gadam, un, ja vien tie ir pieejami, dati par tirdzniecību, ražošanu un pievienoto vērtību par pēdējiem trim gadiem katrā nozarē vai apakšnozarē.
            
         
               (5)
            
            
               Dažas nozares un apakšnozares, piemēram, ķieģeļu un jumta kārniņu ražošana, kas nebija izanalizētas laika ierobežojumu un ierobežotas datu kvalitātes un pieejamības dēļ, netika iekļautas Lēmuma 2010/2/ES pielikumā publicētajā sarakstā.
            
         
               (6)
            
            
               Nozare “Māla ķieģeļu, flīžu un citu apdedzināto būvmateriālu ražošana” (NACE kods 2640) ir atkārtoti novērtēta 2010. gadā. Minētā kvalitatīvā novērtējuma rezultāti liecina par sarežģītām tirgus īpatnībām, piemēram, tirdzniecības apjoma pieaugumu, jo īpaši pieaugoša importa tendenci no zemu izmaksu ražotājvalstīm, spēcīgu starptautiskās konkurences spiedienu un to, ka lielu daļu Savienībā saražotās produkcijas ražo mazie un vidējie uzņēmumi un ir vērojama ļoti maza rentabilitāte vērtējumā ietvertajos gados salīdzinājumā ar papildu CO2 izmaksām, tāpēc iekārtu iespējas investēt un samazināt emisijas ir ierobežotas. Pamatojoties uz šo faktoru kopējo ietekmi, konstatēts, ka šajā nozarē pastāv būtisks oglekļa dioksīda emisiju pārvirzes risks.
            
         
               (7)
            
            
               Turklāt ir liecības, ka “sāls ieguves” nozare (NACE kods 1440) atbilst kvantitatīvajiem kritērijiem, kas izklāstīti Direktīvas 2003/87/EK 10.a panta 14. līdz 17. punktā pēc nozares papildu iekārtu identificēšanas Kopienas neatkarīgo darījumu uzskaites žurnālā (CITL), kas tika izmantots kā galvenais avots, lai aprēķinātu kvotu tiešās izmaksas. Tādēļ minētā nozare jāiekļauj to nozaru un apakšnozaru sarakstā, kurās pastāv būtisks oglekļa dioksīda emisiju pārvirzes risks. Šai nozarei piederošu iekārtu identificēšana CITL nekādi neietekmē citu nozaru un apakšnozaru statusu attiecībā uz nopietnu oglekļa dioksīda emisiju pārvirzes risku.
            
         
               (8)
            
            
               Ar Lēmumu 2010/2/ES tika atdalītas vairākas nozares NACE-4 līmenī, par kurām konstatēts, ka tajās nepastāv būtisks oglekļa dioksīda emisiju pārvirzes risks, un tika novērtētas vairākas attiecīgās apakšnozares, kuru īpašo raksturīgo īpatnību dēļ tika novērota ievērojami atšķirīga ietekme no pārējās nozares. Ja šā novērtējuma rezultātā rodas secinājums, ka dažas nozares vai apakšnozares var skaidri atšķirt no citām nozarēm un apakšnozarēm, pamatojoties uz atsevišķām īpatnībām, un tās atbilst Direktīvas 2003/87/EK 10.a panta 15. vai 16. punktā noteiktajiem kvantitatīvajiem kritērijiem, tās var pievienot to produktu sarakstam, attiecībā uz kuriem pastāv oglekļa dioksīda emisiju pārvirzes risks. Tādēļ sarakstā jāiekļauj nozares “Kakao pasta (izņemot ar cukura vai citu saldinātāju piedevu)”, “Kakao sviests, tauki un eļļa” un “Kakao pulveris bez cukura vai cita saldinātāja piedevas”.
            
         
               (9)
            
            
               Turpmāka analīze, ko pieprasa Lēmuma 2010/2/ES 1. panta otrā daļa, ir veikta, tādēļ minētais punkts ir jāsvītro. Komisija neatrada pierādījumus par nepieciešamo tirdzniecības intensitāti, kas pamatotu attiecīgo nozaru iekļaušanu to nozaru un apakšnozaru sarakstā, kurās pastāv oglekļa dioksīda emisiju pārvirzes risks.
            
         
               (10)
            
            
               Tādēļ attiecīgi jāgroza Lēmums 2010/2/ES un Lēmums 2011/278/ES.
            
         
               (11)
            
            
               Šajā lēmumā paredzētie pasākumi ir saskaņā ar Klimata pārmaiņu komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2010/2/ES grozījumi
   Lēmumu 2010/2/ES groza šādi:
   
               1)
            
            
               lēmuma 1. panta otro daļu svītro;
            
         
               2)
            
            
               lēmuma 2010/2/ES pielikumu groza saskaņā ar šā lēmuma I pielikumu.
            
         2. pants
   Lēmuma 2011/278/ES I pielikuma grozījumi
   Lēmuma 2011/278/ES I pielikumu groza saskaņā ar šā lēmuma II pielikumu.
   3. pants
   Adresāti
   Šis lēmums ir adresēts dalībvalstīm.
   
      Briselē, 2011. gada 11. novembrī
      
         
            Komisijas vārdā –
         
            Komisijas locekle
         
         Connie HEDEGAARD
      
   
   
      (1)  OV L 275, 25.10.2003., 32. lpp.
   
      (2)  OV L 1, 5.1.2010., 10. lpp.
   
      (3)  OV L 130, 17.5.2011., 1. lpp.
   
      I PIELIKUMS
      Lēmuma 2010/2/ES pielikumu groza šādi:
      
                  1)
               
               
                  pielikuma 1.2. iedaļas tabulā pievieno šādu ierakstu:
                  
                              
                                 NACE kods
                           
                           
                              Apraksts
                           
                        
                              “1440
                           
                           
                              Sāls ieguve”
                           
                        
            
                  2)
               
               
                  2. iedaļu groza šādi:
                  
                              a)
                           
                           
                              nosaukumu aizstāj ar šādu:
                              “SĪKĀKS DALĪJUMS PAR NACE-4 LĪMENI, PAMATOJOTIES UZ KVANTITATĪVAJIEM KRITĒRIJIEM, KAS NOTEIKTI DIREKTĪVAS 2003/87/EK 10.A PANTA 15. UN 16. PUNKTĀ”;
                           
                        
                              b)
                           
                           
                              pēc ieraksta ar numuru 155154. iekļauj šādus ierakstus:
                              
                                          
                                             Prodcom kods
                                       
                                       
                                          Apraksts
                                       
                                    
                                          “15841100
                                       
                                       
                                          Kakao pasta (izņemot ar cukura vai citu saldinātāju piedevu)
                                       
                                    
                                          15841200
                                       
                                       
                                          Kakao sviests, tauki un eļļa
                                       
                                    
                                          15841300
                                       
                                       
                                          Kakao pulveris bez cukura vai cita saldinātāja piedevas”;
                                       
                                    
                        
            
                  3)
               
               
                  pielikuma 3. iedaļā pēc pirmā ieraksta Nr. 2416 pievieno šādu ierakstu:
                  
                              
                                 NACE kods
                           
                           
                              Apraksts
                           
                        
                              “2640
                           
                           
                              Māla ķieģeļu, flīžu un citu apdedzināto būvmateriālu ražošana”.
                           
                        
            
   
      II PIELIKUMS
      Lēmuma 2011/278/ES I pielikumā ierakstus, kas atbilst produkta līmeņatzīmēm “Apšuvuma ķieģeļi”, “Bruģakmeņi” un “Jumta dakstiņi”, aizstāj ar šādu tekstu:
      
         
                     Produkta līmeņatzīme
                  
                  
                     Aptverto produktu definīcija
                  
                  
                     Aptverto procesu un emisiju definīcija (sistēmas robežas)
                  
                  
                     Oglekļa dioksīda emisiju pārvirzes risks saskaņā ar Komisijas Lēmumu 2010/2/ES attiecībā uz 2013. un 2014. gadu
                  
                  
                     Līmeņatzīmes vērtība
                     (kvotas/t)
                  
               
                     “Apšuvuma ķieģeļi
                  
                  
                     Apšuvuma ķieģeļi ar blīvumu > 1 000 kg/m3, ko izmanto mūrnieku darbos saskaņā ar EN 771-1, izņemot ceļa seguma plātnes, izdedžu ķieģeļus un zilos apdedzinātos apšuvuma ķieģeļus.
                  
                  
                     Ir iekļauti visi procesi, kas tieši vai netieši saistīti ar tādiem ražošanas procesiem kā izejmateriālu sagatavošana, sastāvdaļu samaisīšana, izstrādājuma formēšana un veidošana, tā žāvēšana, apdedzināšana un galīgā apdare un dūmgāzu attīrīšana.
                  
                  
                     Jā
                  
                  
                     0,139
                  
               
                     Ceļa seguma plātnes
                  
                  
                     Māla ķieģeļi, ko izmanto ceļa segumiem saskaņā ar EN 1344.
                  
                  
                     Ir iekļauti visi procesi, kas tieši vai netieši saistīti ar tādiem ražošanas procesiem kā izejmateriālu sagatavošana, sastāvdaļu samaisīšana, izstrādājuma formēšana un veidošana, tā žāvēšana, apdedzināšana un galīgā apdare un dūmgāzu attīrīšana.
                  
                  
                     Jā
                  
                  
                     0,192
                  
               
                     Jumta kārniņi
                  
                  
                     Māla jumta kārniņi saskaņā ar EN 1304:2005 definīciju, izņemot zilos apdedzinātos jumta kārniņus un piederumus.
                  
                  
                     Ir iekļauti visi procesi, kas tieši vai netieši saistīti ar tādiem ražošanas procesiem kā izejmateriālu sagatavošana, sastāvdaļu samaisīšana, izstrādājuma formēšana un veidošana, tā žāvēšana, apdedzināšana un galīgā apdare un dūmgāzu attīrīšana.
                  
                  
                     Jā
                  
                  
                     0,144”